**PETAK, 17.4.2020.**

**HRVATSKI JEZIK – RB str. 85. i 86. (Moj djed i moj zavičaj)**

**- Veliko slovo u imenima naseljenih mjesta (vježba)**

Nakon što riješite RB, slijedi kratka vježba. Otvorite vašu pisanku i prepišite sljedeći tekst pisanim slovima pazeći na veliko slovo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

17.4.2020.

Veliko slovo u imenima naseljenih mjesta

(vježba)

ZOVEM SE HRVOJE FILIPOVIĆ. STANUJEM U SEVERINU NA KUPI. MOJA BAKA NADA ŽIVI U KRALJEVICI, A SESTRIČNA IVANA U SVETOM PETRU U ŠUMI. DJED IVAN JE U BOLNICI U LOVRANU. SUTRA ĆU GA POSJETITI. SLJEDEĆI VIKEND IĆI ĆU S RODITELJIMA U BIOGRAD NA MORU, A PREKO LJETA U STARU BAŠKU NA OTOK KRK. JEDVA ČEKAM LJETO!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**MATEMATIKA – Redoslijed izvođenja računskih radnji (udžbenik str. 96. i 97.)**

Jučer ste u tv školi mogli čuti i vidjeti što vam je učiteljica Sanja objašnjavala vezano uz redoslijed izvođenja računskih radnji u zadatku.

Važno je zapamtiti sljedeće:

1. Ako u zadatku imamo više računskih radnji **bez zagrada**, PRVO MNOŽIMO I DIJELIMO, ostalo prepisujemo i ZATIM ZBRAJAMO ILI ODUZIMAMO!

20 + 4 \* 6 = 20 + 24 16 : 4 + 18 = 4 + 18

= 44 = 22

7 \* 5 – 33 = 35 – 33 80 – 30 : 10 = 80 - 3

= 2 = 77

1. Ako u zadatku **imamo i zagrade**, **PRVO RAČUNAMO TO ŠTO JE UNUTAR** **ZAGRADE** bez obzira o kojoj se računskoj radnji radi, a ostalo prepisujemo. Kada se riješimo zagrade, primjenjujemo opet **1. PRAVILO**!

(42 – 38) \* 5 = 4 \* 5 10 \* (50 : 5) = 10 \* 10

= 20 = 100

(32 + 8) : 4 = 40 : 4 (27 : 3) + 15 : 5 = 9 + 15 : 5

= 10 = 9 + 3

= 12

30 : (2 \* 5) + 20 = 30 : 10 + 20 74 – (12 + 12) : 3 = 74 – 24 : 3

= 3 + 20 = 74 - 8

= 23 = 66

Nadam se da vam je nakon nekoliko primjera ipak jasnije kako se ovakvi zadaci rješavaju.

Sada vam se sigurno čine teški, ali vjerujte da nakon što sami riješite nekoliko sličnih zadataka, postaje lakše!

Mi ćemo prvo krenuti od sasvim jednostavnih zadataka.

Vrijeme je da otvorite svoje bilježnice i zapišete:

Redoslijed izvođenja računskih radnji

20 + 4 \* 6 = 20 + 24

= 44

16 : 4 + 18 = 4 + 18

= 22

Ako u zadatku imamo više računskih radnji, PRVO MNOŽIMO I DIJELIMO, ostalo prepisujemo i ZATIM ZBRAJAMO ILI ODUZIMAMO!

(42 – 38) \* 5 = 4 \* 5

= 20

10 \* (50 : 5) = 10 \* 10

= 100

Ako su u zadatku zagrade, **PRVO RAČUNAMO TO ŠTO JE UNUTAR** **ZAGRADE** bez obzira o kojoj se računskoj radnji radi, a ostalo prepisujemo. Kada se riješimo zagrade, primjenjujemo opet **1. PRAVILO**.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Za domaću zadaću pažljivo još jednom pročitajte to što ste zapisali u svoje bilježnice, a zatim u udžbeniku na str. 97. pokušajte sami, pridržavajući se ovih pravila, riješiti 1., 4. i 7. zadatak.**

Želim vam svima ugodan vikend!

Vaša učiteljica Bojana